ОБРАЗЛОЖЕЊЕ

Извршења Одлуке о буџету општине

Љубовија за период 01.01.2017.-30.06.2017. године

Чланом 76. Закона о буџетском систему ("Сл.гласник РС", број 54/2009, 73/2010, 101/2010, 101/2011, 93/2012, 62/2013, 63/2013–испP.,108/2013, 142/2014, 68/2015, 103/2015 И 99/2016) прописано је да „локални орган управе надлежан за финансије редовно прати извршење буџета и најмање два пута годишње информише надлежни извршни орган локалне власти, а обавезно у року од петнаест дана по истеку шестомесечног, односно деветомесечног периода“. У року од петнаест дана по подношењу извештаја, надлежни извршни орган локалне власти усваја и доставља извештај скупштини локалне власти.

У првих шест месеци 2017. године текући приходи буџета остварени су са 42.80% или у апсолутном износу 219.339.315,78 динара од планираних 512.436.108,00 динара на годишњем нивоу.

У структури текућих прихода најзначајнији приход и највећи проценат остварења и даље имају ненаменски трансфери и они су остварени у износу од 97.479.900,00 динара односно 50.04% од планираних; порез на доходак 61.387.861,57 динара односно 43.48% у односу на план; приход од порез на имовину 12.459.618,57 динара односно 33.49% у односу на план и приходи од имовине 11.763.760,35 динара односно 42.16% у односу на план.

У другој половини фискалне године буџетски приходи имају значајније остварење у односу на прву половину године.

Текући расходи у првих шест месеци извршени су у укупном износу од 165.877.555,93 динара односно 28.26% у односу на план. Сви корисници су извршавали расходе по финансијским плановима за редовно финансирање.

Расходи за капиталне пројекте биће извршени у другој половини године, обзиром да је у првих шест месеци припремана пројектно-техничка документација и спровођени поступци јавних набавки.

Служба рачуноводства је на основу члана 76. Закона о буџетском систему припремила Извештај о извршењу одлуке о буџету општине Љубовија за период 01.06.2017-30.06.2017. године и упутила општинском већу општине Љубовија на разматрање и утврђивање предлога.

Имајући у виду напред наведено, Општинско веће општине Љубовија је у складу са овлашћењима из закона и Статута утврдило Предлог извештаја о извршењу буџета општине Љубовија за период 01.01.2017.-30.06.2017. године и предлаже Скупштини општине Љубовија да исти размотри и усвоји као у материјалу

ОПШТИНСКО ВЕЋЕ ОПШТИНЕ ЉУБОВИЈА